सूर्य के अंजोरा से दिन होला आ सूर्य के अंजोरा से मय ग्रह अंजोर होलें। सूर्य के घाम से ऊर्जा के प्रकाश संश्लेषण की क्रिया द्वारा पेड़-पौधा भोजन (रासायनिक ऊर्जा) में बदल देलन जेवना क इस्तेमाल बाकी जीवजन्तु आहार श्रृंखला में एक दूसरा के खा के करेलन। आज हमनी क जेतना जीवाश्म ईंधन जइसे कि कोइला, पेट्रोल, पेट्रोलियम गैस इत्यादि क प्रयोग ऊर्जा प्राप्त करे खातिर करत बानी जा ई कुल सौर ऊर्जा क रूप हवे, एइसन सौर ऊर्जा जवन इतिहास में बहुत पहिले पेड़-पौधन द्वारा प्रकाश संश्लेषण के बिधि से रासायनिक ऊर्जा में बदल दिहल गइल रहे आ अब भंडार के रूप में संरक्षित बा।